KINNITATUD

Tallinna Lasteaed Kaseke

hoolekogu 02.04.19

elektrooniline protokoll

nr 2.-7/2 otsus p.1

**Tallinna Lasteaed Kaseke kodukord**

1. **Üldsätted**

1.1. Kodukord lähtub koolieelse lasteasutuse seadusest ja teistest õigusaktidest.

1.2. Kodukord on avalikustatud lasteasutuse veebilehel ja on lasteasutuses paberkandjal tutvumiseks kättesaadav.

1.3. Lasteasutuse kodukorra koostab direktor ja selle kinnitab hoolekogu.

1.4. Kodukord on lastele, lapsevanematele ja eestkostjatele (edaspidi *vanem*) ning lasteasutuse töötajatele täitmiseks kohustuslik.

1.4.1 *Kodukord on leitav kodulehelt* [*http://lasteaedkaseke.ee/lasteaiast/kodukord.html*](http://lasteaedkaseke.ee/lasteaiast/kodukord.html)

*1.4.2 Muu informatsioon lasteaias toimuva kohta on leitav eLasteaia elektroonilisest keskkonnast ELIIS, lasteaia Facebooki kodulehelt, infotahvlitelt ning rühma vanemate e-maili listidest*

*1.4.3 Vajadusel saavad lapsevanemad pöörduda nõuannete ja abi saamiseks õpetajate, rühma hoolekogu esindaja ning juhtkonna poole.*

1.5 Lasteaia kodukorda muudetakse seoses lasteaia tegevust reguleerivate õigusaktide muudatustega, lasteaia hoolekogu, pedagoogide nõukogu või juhtkonna ettepanekutega ning lasteaia sisehindamise käigus ilmnenud parendusvajadustega.

1. **Lapse  saabumine ja lahkumine, lapse puudumine**

2.1. Vanematel on õigus tuua last lasteasutusse ja viia sealt ära vanematele sobival ajal lasteasutuse päevakava järgides. Soovitatavalt peab laps olema rühmas hommikul kell 9.00 ennem organiseeritud tegevuste algust ning järele tuleks lapsele tulla 15. minutit enne rühma/valverühma sulgemist. Lisaks on lasteaed suletud järgmistel riigipühadel;

* 1. jaanuar – Uusaasta
* 24. veebruar – Iseseisvuspäev, Eesti Vabariigi aastapäev
* 1. jaanuar – Uusaasta
* 24. veebruar – Iseseisvuspäev, Eesti Vabariigi aastapäev
* – suur reede;
* – ülestõusmispühade 1. püha;
* 1. mai – kevadpüha;
* – nelipühade 1. püha
* 20. august – Taasiseseisvumispäev
* 24. detsember – Jõululaupäev
* 25. detsember – Esimene jõulupüha
* 26. detsember – Teine jõulupüha

Vastavalt [Töölepingu Seaduse](https://www.riigiteataja.ee/akt/13319829?leiaKehtiv) [§ 53](https://www.riigiteataja.ee/akt/13319829?leiaKehtiv#para53) ja [pühade ja tähtpäevade seadusele](https://www.riigiteataja.ee/akt/109032011007?leiaKehtiv) on **tööpäev** nendel päevadel **kolm tundi lühem**;

* 23. Veebruar
* 23. juuni
* 23. detsember
* 31. Detsember

2.2. Vanem annab isiklikult lapse üle rühma töötajale ning järele tulles võtab lapse vastu rühma töötajalt.

2.3. Rühma töötajal on õigus laps üle anda ka vanemate poolt eelnevalt määratud isikule/isikutele teavitades sellest eelnevalt rühma töötajat.

2.4. Kui lapsele ei ole lasteasutuse lahtioleku ajal järgi tuldud, siis kontakteerub rühma töötaja võimalusel telefoni teel lapse vanematega või vanema määratud kontaktisikuga ning teavitab olukorrast direktorit. Kui vanemaga ühenduse võtmine ebaõnnestub või vanem ei tule lapsele järele, teavitab rühma töötaja politseid lasteaeda jäetud lapsest ja järgnevalt toimitakse politsei korralduste järgi.

2.5 Vanem teavitab rühma õpetajat, kui laps haigestub või ta mingil muul põhjusel ei tule või tuleb hiljem lasteaeda.

2.5.1 puudumisest teavitab lapsevanem lasteaeda hiljemalt hommikul kell 9.00

1. **Lapse tervise, heaolu ja arengu toetamine**

3.1. Vanem informeerib lasteasutuse direktorit kirjalikult lapse terviseseisundist tulenevatest eritingimustest, mille alusel personal kohandab võimaluse korral päevakava, kasvukeskkonda ning õppe- ja kasvatustegevuse korraldust.

3.2. Lasteasutusse ei lubata last, kui lapse terviseseisund võib kahjustada lapse enda või teiste tervist.

3.3. Rühma töötaja jälgib lapse terviseseisundit lasteasutusse vastuvõtul ja seal viibimise ajal ning teavitab lapse tervise- või käitumisprobleemidest (häiretest) lapsevanemat ja vajadusel  direktorit.

3.4. Lasteasutuses ei anta lapsele ravimeid. Kui arst on lapse kroonilise terviseprobleemi (rikke) korral määranud lapsele ravimite manustamise, võib erandjuhul (nt suhkruhaigele/diabeediga lapsele) lasteasutuses anda ravimeid arsti määratud annuses üksnes vanema vastutusel ja kokkuleppel lasteasutuse tervishoiutöötajaga või direktori määratud lasteasutuse pedagoogiga.

3.5. Lapse nakkushaigusesse haigestumisest teavitab vanem õpetajat esimesel võimalusel. Nakkushaiguste esinemise perioodil teavitatakse sellest vanemaid ning lasteaias rakendatakse Terviseameti juhiseid.

3.6. Lapsel on kaasas isiklikud hügieenivahendid, sh kamm, taskurätt/ühekordsed taskurätikud ja vajadusel vahetuspesu.

3.7. Lapsel on soovitatav kanda libisemiskindla tallaga ja kindlalt jalas püsivaid jalanõusid, et vähendada komistamis- ja kukkumisohtu.

3.8. Lapsel on õueriided, peakate ja jalanõud lähtuvalt ilmastikust.

3.9. Lapse riietel ei tohi olla ohtlikke pikki nööre, salle jt ohtlikke detaile.

3.9.1 Riided ja jalanõud on soovitav segaduste vältimiseks märgistada.

3.10.   Lapsel on kapis vahetusriided juhuks, kui riided saavad märjaks või määrduvad.

3.11.  Lapse lasteasutuses haigestumise või vigastuse korral kutsub lasteasutuse töötaja   vajadusel kiirabi ja võtab ühendust lapse vanemaga. Vanema või kiirabi tulekuni võimaldatakse lapsel vajaduse korral lamada järelevalve all. Vajadusel antakse haigestunud või vigastatud lapsele kiirabi kohale jõudmiseni esmast abi.

3.12.   Soodsate ilmastikutingimuste korral toimuvad võimalikult paljud laste tegevused  õues.

3.13. Laste sünnipäevi tähistatakse vastavalt rühmas kokkulepitud rühma reeglitele ja sisekorrale.

3.14 Tervisetõendi alusel pakutakse allergikutele eri toitu. (piimatalumatus, kalatalumatus jne.)

1. **Turvalisuse tagamine**

4.1. Lasteasutuse töötajad loovad lasteasutuses füüsilise ja psühhosotsiaalse keskkonna, mis on ohutu, turvaline ja pakub lastele erinevaid mängu-, õpi- ja loovtegevuse ning kehalise aktiivsuse edendamise võimalusi. Lasteasutuse töötajad tegutsevad alati lapse parimaid huvisid arvestades.

4.2. Lastele on seatud hoonest või territooriumilt omavolilise väljaliikumise piirangud. Laps võib hoonest ja territooriumilt lahkuda koos lasteasutuse töötajaga lasteasutuse direktori/juhtkonna loal, esitades õppekäigu/väljasõidu registreerimise lehe või lahkuda koos vanemaga või vanema poolt eelnevalt nimetatud isikuga.

4.2.1 Lapsevanemad, lasteaia töötajad sulgevad territooriumilt lahkudes hoolikalt enda järel värava.

4.3.Võõraste isikute omavoliline pääs lasteasutuse ruumidesse on takistatud.

4.4. Õppekäigu ajal tänaval liigeldes on lapsed ja rühma töötajad helkurvestides ning laste rühmaga on kaasas piisav arv täiskasvanuid.

4.6. Lasteasutuse õueala on motoriseeritud liiklusvahenditele suletud, va lasteasutust teenindavad transpordivahendid, kellel on vastav luba.

4.7. Lapsed toovad lasteaeda kaasa oma mänguasju vastavalt rühmas kokkulepitud reeglitele. Rühma töötaja ei vastuta kodust kaasa toodud mänguasja kadumise või purunemise eest. Jalgratta või tõukeratta võib lasteaeda tuua vastavalt rühmas ja lasteasutuses kehtestatud korrale, kui lapsel on seejuures kaasas kiiver.

4.7.1 Lasteaeda ei võta laps kaasa ohtlikke ja vägivaldseid mänge õhutavaid mänguasju.

4.8.Lasteasutuse töötajate ja vanemate eesmärk on vaimset ja füüsilist turvalisust ohustavaid olukordi ennetada. Lapsed, vanemad ja lasteasutuse töötajad reageerivad viivitamatult vaimset ja füüsilist turvalisust ohustavale olukorrale, võimalusel see lahendatakse või sellest teavitatakse rühma töötajat ja/või lasteasutuse direktorit.

4.9. Laste ja lasteasutuse töötajate vaimset ja füüsilist turvalisust ohustavate olukordade lahendamine ja meetmete rakendamine toimub lasteasutuse juhtkonna poolt vastavalt hädaolukorra lahendamise plaanile.

4.10. Lasteaias on kiusamise ennetamise võtmeisikuks õpetaja, kes on iseenda, laste, vanemate ja kolleegide omavaheliste sõbralike ja toetavate suhete looja. Probleemidest ja murettekitavatest juhtumitest teavitab vanem kõigepealt rühma õpetajat. Juhul kui ühiselt lahendust ei leita, pöördutakse lasteaia direktori poole.

4.11.   Lastega õuesoleku ajal viibivad lasterühmaga koos turvalisuse tagamiseks piisav arv töötajaid. Kui laste õuesoleku ajal on ühel rühma töötajal põhjendatud vajadus minna mõne lapsega tuppa, tagab teine rühma/lasteasutuse töötaja õue jäänud rühma laste turvalisuse õuealal.

4.12 Lastelt ja vanematelt saadud info on konfidentsiaalne, selle töötlemisel sealhulgas selle kasutamisel ja edastamisel järgitakse isikuandmete kaitse seadust.

5. **Kulud lasteasutuses**

**5.1** Koolieelsetes munitsipaallasteasutustes **vanema osa määra** (n-ö **kohatasu**) kehtestamist reguleerib Tallinna Linnavolikogu 10.12.2015 määrus nr 27 [Koolieelsete munitsipaallasteasutuste kulude vanemate poolt kaetava osa määr](https://oigusaktid.tallinn.ee/?id=3003&aktid=132470&fd=1&k1=15&leht=1&lineid=126). Vanema osa määraks on summa, mis moodustab 12,2% Vabariigi Valitsuse kehtestatud palga alammäärast kuus ühe lapse kohta.

5.2 Kui vanem ei ole tasunud vanema kaetava osa ja/või toidukulu ühe kuu jooksul maksetähtajast, teavitab lasteasutuse direktor vanemat kirjalikult võlgnevusest ning määrab võla tasumise uue tähtaja. Kui võlg ei ole tähtajaks tasutud, arvab direktor lapse lasteasutusest välja, Tallinna linnale kuuluvatesse koolieelsetesse lasteasutustesse laste vastuvõtu taotlemist, vastuvõtmist ja sealt väljaarvamist reguleerib  22. aprilli 2015 määrus nr 18 ["Laste koolieelsesse lasteasutusse vastuvõtu ja    sealt väljaarvamise kord".](https://oigusaktid.tallinn.ee/?id=3001&aktid=130855&fd=1&leht=1&q_sort=elex_akt.akt_vkp)